นายกรัฐมนตรี ระบุ ยังไม่คิดปรับคณะรัฐมนตรีภายหลังการอภิปรายไม่ไว้วางใจ
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวก่อนการเข้ารับฟังการอภิปรายไม่ไว้วางใจรัฐมนตรีเป็นรายบุคคล ของพรรคฝ่ายค้านที่ได้ยื่นญัตติขอเปิดอภิปรายทั่วไปเพื่อลงมติไม่ไว้วางใจ ตามมาตรา 151 ของรัฐธรรมนูญแห่งราชอาณาจักรไทย พุทธศักราช 2560 ระหว่างวันที่ 19-22 ก.ค.นี้ ซึ่งเป็นวันที่ 4 ในการอภิปรายและการลงคะแนนในวันพรุ่งนี้โดยเมื่อผู้สื่อข่าวถามว่า จะมีการปรับคณะรัฐมนตรีภายหลังการอภิปรายหรือไม่ นายกรัฐมนตรีทำเพียงแต่การส่งสัญญาณโบกมือปฏิเสธ โดยระหว่างเดินผู้สื่อข่าวได้ถามย้ำถึงการปรับคณะรัฐมนตรี นายกรัฐมนตรีจึงกล่าวเพียงว่าใครจะปรับละ และเมื่อเข้าไปอยู่ในลิฟท์แล้วนายกรัฐมนตรีตอบกลับมาเพียงว่ายังไม่คิดอะไรทั้งนั้น